# A black text on a white background  Description automatically generatedA logo with a blue and gold design  Description automatically generated

CYF CAJE Wales/WPF/2025/0002

CYMERADWYWYD 26/03/2025

# TEITL Y SWYDD Gweithiwr Cymorth Gofal Iechyd Cymru (Theatr)

# BAND 2

|  |
| --- |
| Crynodeb o’r Swydd |
| * Cefnogi gweithwyr gofal iechyd proffesiynol cofrestredig mewn theatrau i ddarparu gofal cleifion dan oruchwyliaeth uniongyrchol staff cofrestredig.
* Cyflawni gweithgareddau a thasgau gofal personol fel y’u dirprwyir gan weithiwr gofal iechyd proffesiynol cofrestredig, yn unol â Chanllawiau Cymru gyfan AaGIC ar gyfer Dirprwyo.
* Cynnal gwiriadau diogelwch sylfaenol a pharatoi/cysylltu offer.
* Cefnogi trosglwyddo cleifion ac offer yn effeithiol.
* Cyflawni rôl unigolyn sy'n cylchredeg dan oruchwyliaeth sy’n cyflenwi eitemau i'r maes di-haint a chefnogi prosesu sbesimenau yn ddiogel.
* Cynnal safonau uchel o lanweithdra a storio eitemau stoc yn briodol.
* Cyflawni rôl yn unol â Gwerthoedd y Bwrdd Iechyd/Ymddiriedolaeth a'r Cod Ymddygiad ar gyfer Gweithwyr Cymorth Gofal Iechyd yng Nghymru.
 |
| Yn gyfrifol i’r canlynol: |
| Yn gyfrifol o ran adrodd i’r:        | Yn atebol i’r:       | Yn atebol yn broffesiynol i’r:        |
| Cyfrifoldebau a Dyletswyddau |
| **Cynllunio a Dylunio**Cynllunio a blaenoriaethu ei lwyth gwaith dyddiol ei hun o fewn y maes, gan sicrhau bod tasgau'n cael eu cwblhau'n effeithlon, ac yn unol ag anghenion a chynllun gofal y claf a aseswyd ac a nodwyd.Gweithio o fewn gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig.**Gofal**Trosglwyddo cleifion priodol i'r ystafell anesthetig/theatr/adfer fel y dirprwywyd gan y gweithiwr gofal iechyd proffesiynol cofrestredig gan sicrhau bod yr holl ddogfennaeth briodol gyda'r claf.Cynorthwyo'r gweithiwr gofal iechyd proffesiynol cofrestredig gyda chleifion yn yr ystafell anesthetig/theatr/adfer, er enghraifft cynnal urddas a phreifatrwydd a rhoi sicrwydd.Cael cydsyniad ar sail gwybodaeth cyn darparu gofal, deall y camau gweithredu sydd eu hangen os gwrthodir gofal.Arddangos gofal a thosturi at gleifion, gofalwyr a pherthnasau i helpu i sicrhau gofal o ansawdd uchel i gleifion bob amser mewn modd sy’n canolbwyntio ar yr unigolyn.Cofnodi gwybodaeth gywir ac amserol yn y dogfennau priodol gan gynnwys dogfennu, er enghraifft pwysau, taldra, mynegai màs y corff (BMI), a chofnodi maeth a hydradiad lle bo’n briodol.Cynorthwyo â chodi a chario cleifion a’u trosglwyddo rhwng gwelyau, trolïau a byrddau arbenigol (ym mhob maes yn ôl yr angen), gan gynnwys lleoli’r claf. Bydd hyn yn cynnwys defnyddio offer codi a chario priodol, er enghraifft Pat slide.Cefnogi'r gweithiwr gofal iechyd proffesiynol cofrestredig i leddfu pwysedd yn unol â'r cyfarwyddyd yn lleoliad y Theatr, gan adrodd am unrhyw bryderon i'r gweithiwr gofal iechyd proffesiynol cofrestredig. Rhoi cymorth fel aelod cylchredol o dîm y Theatr, er enghraifft, o dan gyfarwyddyd y gweithiwr gofal iechyd proffesiynol cofrestredig. Casglu ac agor hambyrddau offer, pecynnau, gwirio a dosbarthu eli, dosbarthu menig di-haint a chlymu gynau llawfeddygol, trin a throsglwyddo sbesimenau yn ddiogel.Ymgymryd â safonau uchel o reoli atal heintiau yn y lleoliad gofal iechyd, trwy arferion hylendid dwylo effeithiol, cynnal amgylchedd glân a glanhau offer. Rhoi gwybod yn ddi-oed am unrhyw newidiadau canfyddedig a nodir yng nghyflwr y claf, gan gynnwys unrhyw bryderon ynghylch diogelu oedolion a phlant.Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.Lle bo'n briodol, gweithredu fel hebryngwr i gleifion sy'n cael archwiliadau, gweithdrefnau a thriniaeth gan weithwyr gofal iechyd proffesiynol cofrestredig.Cynorthwyo cleifion ymwybodol gydag unrhyw weithgarwch yn ôl cyfarwyddyd y gweithiwr gofal iechyd proffesiynol cofrestredig sy'n cynyddu annibyniaeth, preifatrwydd ac urddas. **Stoc ac Offer**Fel rhan o dîm y Theatr, cyfrannu at lanhau, stocio, cydosod, datgymalu, cynnal a chadw a pharatoi offer clinigol a mannau clinigol er mwyn cynnal safon uchel o lanweithdra. Bydd hyn yn cynnwys glanhau theatrau rhwng achosion a glanhau'n drylwyr ar ôl cwblhau sesiynau'r dydd.Sicrhau bod llieiniau budr, leinin sugno a gwastraff clinigol, gan gynnwys blychau eitemau miniog, yn cael eu gwaredu'n gywir.Cynorthwyo i gynnal lefelau stoc a chylchdroi stoc yn ogystal â chynorthwyo i archebu eitemau stoc unigol sydd eu hangen ar gyfer theatrau unigol. Rhoi gwybod am unrhyw anghysondebau/materion lefel stoc i'r unigolyn cyfrifol.Rhoi gwybod i'r gweithiwr gofal iechyd proffesiynol cofrestredig am offer diffygiol ac unrhyw larymau perygl ar offer.Cyflawni gwiriadau diogelwch cychwynnol a pharatoi offer.Sicrhau bod ardaloedd/offer clinigol yn cael eu glanhau a bod eitemau'n cael eu hailstocio.Dewis eitemau a hambyrddau llawfeddygol ar gyfer rhestr llawdriniaethau ar gyfarwyddyd y gweithiwr gofal iechyd proffesiynol cofrestredig.**Cyfathrebu**Darparu gwybodaeth arferol briodol yn effeithiol i gleifion, gofalwyr a staff eraill, gan ddefnyddio technegau cyfathrebu priodol i oresgyn unrhyw rwystrau i ddealltwriaeth a rhoi cymorth gan ddefnyddio empathi a thact yn ystod digwyddiadau trallodus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.Cyfathrebu’n glir ac yn effeithiol gyda’r tîm amlddisgyblaethol, gan dderbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol perthnasol lle bo angen, ac amlygu unrhyw bryderon sydd gennych ar unwaith.Ymateb yn briodol i ymholiadau arferol, cymryd negeseuon dros y ffôn a throsglwyddo gwybodaeth ysgrifenedig a llafar i gleifion a staff mewn modd amserol. **Gwella a Monitro**Bydd yn ofynnol i ddeiliad y swydd ddilyn yr holl ddeddfwriaeth a pholisïau a gweithdrefnau sefydliadol, a gofynnir iddo wneud sylwadau ar weithdrefnau ar gyfer ei faes gweithgarwch.Cyfrannu at raglenni ymchwil, archwiliadau a threialon clinigol a gyflawnir yn y maes gwaith yn ôl yr angen.**Digidol a Gwybodaeth** Cynnal cofnodion cleifion cywir yn unol â llywodraethu data, cyfrinachedd, seiberddiogelwch a pholisïau’r bwrdd iechyd. Dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel.Cynnal cyfrinachedd llym cleifion, gan sicrhau bod yr holl wybodaeth bersonol a meddygol yn cael ei chadw'n ddiogel a dim ond yn cael ei datgelu i unigolion awdurdodedig yn ôl yr angen. |
| MANYLEB Y PERSON |
| Cymwysterau a Gwybodaeth  |
| Hanfodol* Lefel 2 mewn Gofal

neu Yn gallu ymgymryd â chyfnod ymsefydlu a hyfforddiant yn y swydd a fydd yn cynnwys gwybodaeth ddamcaniaethol am ofal ac ystod o weithdrefnau cysylltiedig â gwaith, er enghraifft cwblhau llyfr gwaith seiliedig ar gymhwysedd sy'n cyfateb i gymhwyster galwedigaethol Lefel 2.* Yn gallu deall a chydymffurfio â safonau ymsefydlu gorfodol a'r Cod Ymddygiad ar gyfer Gweithwyr Cymorth Gofal Iechyd yng Nghymru.

Dymunol* Cymhwyster galwedigaethol Lefel 2 mewn pwnc perthnasol sy’n ymwneud â gofal iechyd.
 |
| Profiad |
| **Hanfodol*** Profiad o weithio fel rhan o dîm.

**Dymunol*** Profiad blaenorol o weithio gyda phobl mewn rôl gofalu.
 |
| Sgiliau a Phriodoleddau |
| **Hanfodol*** Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif.
* Yn gallu aros yn bwyllog mewn sefyllfaoedd sy’n achosi straen.
* Yn gallu dangos agwedd ofalgar a thosturiol.
* Sgiliau trefnu, gyda'r gallu i gynllunio a blaenoriaethu eich llwyth gwaith eich hun yn effeithlon.
* Yn gallu defnyddio technoleg i ymgymryd â’r rôl er enghraifft Microsoft Office, e-bost, Teams ac ati.
* Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.

**Dymunol*** Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu.
 |
| Arall |
| * Cliriad Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant
* Yn gallu gweithio amrywiaeth o batrymau sifft.
 |